stanford-oval/wikipedia huggingface dataset:
รายชื่อมัสยิดในประเทศไทย
ภาคใต้

| ชื่อมัสยิด | จังหวัด | อำเภอ | ภาพ | ปีที่ก่อตั้ง |
| --- | --- | --- | --- | --- |
| มัสยิด 300 ปี (มัสยิดวาดีอัลฮูเซ็น) | นราธิวาส | บาเจาะ |  | พ.ศ. 2167 |
| มัสยิดกรือเซะ | ปัตตานี | เมือง |  | ราวสมัยอยุธยา |
| มัสยิดกลางจังหวัดกระบี่ | กระบี่ | เมือง |  |  |
| มัสยิดกลางจังหวัดนครศรีธรรมราช | นครศรีธรรมราช | เมือง |  | พ.ศ. 2557 |
| มัสยิดกลางจังหวัดนราธิวาส | นราธิวาส | เมือง |  | พ.ศ. 2524 |
| มัสยิดกลางจังหวัดปัตตานี | ปัตตานี | เมือง |  | พ.ศ. 2497 |
| มัสยิดกลางจังหวัดยะลา | ยะลา | เมือง |  |  |
| มัสยิดกลางจังหวัดสตูล | สตูล | เมือง |  | พ.ศ. 2539 |
| มัสยิดกลางดิย์นุลอิสลามหาดใหญ่ | สงขลา | หาดใหญ่ |  |  |
| มัสยิดกลางอำเภอเบตง | ยะลา | เบตง |  |  |
| มัสยิดดาโต๊ะ | ปัตตานี | ยะหริ่ง |  |  |
| มัสยิดมหาวิทยาลัยนราธิวาสราชนครินทร์ | นราธิวาส | เมือง |  |  |
| มัสยิดมุการ์ร่ม | ภูเก็ต | ถลาง |  |  |
| มัสยิดมูเนาวเราะห์ (บ้านอ่าวนาง) | กระบี่ | เมือง |  | พ.ศ. 2488 |
| มัสยิดอาโห | ปัตตานี | ยะหริ่ง |  |  |
รางวัลโทรทัศน์ทองคำ สาขานักแสดงนำหญิงดีเด่น

| รางวัลโทรทัศน์ทองคำ สาขานักแสดงนำหญิงดีเด่น |
| --- | --- |
ผู้ชนะล่าสุด แอน ทองประสม   เกมรักทรยศ (2566)
รางวัลสำหรับ: นักแสดงนำหญิงดีเด่นแห่งปี
ประเทศ:  ไทย
จัดโดย: ชมรมส่งเสริมโทรทัศน์
รางวัลแรก: 17 มกราคม พ.ศ. 2530 (37 ปี)
รางวัลโทรทัศน์ทองคำ สาขานักแสดงนำหญิงดีเด่น เป็นหนึ่งในรางวัลโทรทัศน์ทองคำที่มีการมอบมาตั้งแต่งานประกาศผลรางวัลโทรทัศน์ทองคำ ครั้งที่ 1 ซึ่งรางวัลนี้ถือเป็นอีกหนึ่งรางวัลใหญ่ที่ได้รับการจับตามองอย่างมาก เพราะนักแสดงหญิงคนใดได้รับรางวัลนี้ ถือว่าได้รับเกียรติสูงสุด ดังนั้นรางวัลนี้จึงเป็นสีสันของงาน
รางวัลนี้จัดโดยชมรมส่งเสริมโทรทัศน์ มีไว้เพื่อมอบให้แก่นักแสดงนำหญิงที่แสดงได้อย่างยอดเยี่ยมและมีมิติ ตีความบทบาทที่ได้รับอย่างเหมาะสม อีกทั้งยังถ่ายทอดออกมาได้อย่างน่าประทับใจ เหมาะสมที่จะได้รับรางวัลดังกล่าว โดยผลการตัดสินจะมาจากคณะกรรมการชมรมส่งเสริมโทรทัศน์ในแต่ละปี
สถิติ > ได้รับรางวัลมากกว่าหนึ่งครั้ง

แอน ทองประสม
จริยา แอนโฟเน่
ณฐพร เตมีรักษ์
มาช่า วัฒนพานิช
ลลิตา ปัญโญภาส
อภิรดี ภวภูตานนท์
อารยา เอ ฮาร์เก็ต
สถิติ > เข้าชิงมากกว่าหนึ่งครั้ง

แอน ทองประสม
สินจัย เปล่งพานิช
ณฐพร เตมีรักษ์
วรนุช ภิรมย์ภักดี
จริยา แอนโฟเน่
จันทร์จิรา จูแจ้ง
ปรียานุช ปานประดับ
พัชราภา ไชยเชื้อ
มาช่า วัฒนพานิช
ลลิตา ปัญโญภาส
อุรัสยา เสปอร์บันด์
จีรนันท์ มะโนแจ่ม
พิยดา จุฑารัตนกุล
อารยา เอ ฮาร์เก็ต
กมลชนก โกมลฐิติ
จารุณี สุขสวัสดิ์
จินตหรา สุขพัฒน์
เจนี่ เทียนโพธิ์สุวรรณ
บุษกร พรวรรณะศิริเวช
พรชิตา ณ สงขลา
ราณี แคมเปน
ศิริลักษณ์ ผ่องโชค
สิริยากร พุกกะเวส
สุวนันท์ คงยิ่ง
กาญจนา จินดาวัฒน์
เขมนิจ จามิกรณ์
คัทลียา แมคอินทอช
คริส หอวัง
ชไมพร จตุรภุช
ชุดาภา จันทเขตต์
ซอนย่า คูลลิ่ง
เฌอมาลย์ บุญยศักดิ์
ดาวิกา โฮร์เน่
ดวงตา ตุงคะมณี
ทักษอร ภักดิ์สุขเจริญ
ธัญญาเรศ เองตระกูล
นาถยา แดงบุหงา
บงกช คงมาลัย
พิมพ์ชนก ลือวิเศษไพบูลย์
ฝนทิพย์ วัชรตระกูล
ศิรพันธ์ วัฒนจินดา
รชนีกร พันธุ์มณี
ราศรี บาเลนซิเอก้า
รุจิรา ช่วยเกื้อ
สิเรียม ภักดีดำรงฤทธิ์
ใหม่ เจริญปุระ
อภิรดี ภวภูตานนท์
สถิติ > ตัวละครเข้าชิงมากกว่าหนึ่งครั้ง

กิรนันท์ เลิศวรากร (กิ) จาก บาปรัก
เจ้านางม่านแก้ว (เจ้านางน้อย) / ราชาวดี ปชาธร (ฟ้า) / อันตรา (แอน) จาก แต่ปางก่อน
เจ้านางอนัญทิพย์  จาก เพลิงพระนาง
ดาวนิล ปวงคำ จาก แม่อายสะอื้น
ปณิธิ / ปณิธี จาก สองนรี
ปัทมา ธรรมคุณ จาก ขมิ้นกับปูน
มุตตา / มุนินทร์ จงสวัสดิ์ จาก แรงเงา
แม่หญิงการะเกด / เกศสุรางค์ จาก บุพเพสันนิวาส และ พรหมลิขิต
ลำยอง จาก ทองเนื้อเก้า
ศรุตา พรหมมาศนารายณ์ (ทราย) / แซนดี้ คาร์ตัน จาก ทรายสีเพลิง
สา/อุษาวดี จาก อีสา
อภิรดี อโณทัย (นาง) จาก นางอาย
เอริน จาก สงครามเงิน
ชไมพร จตุรภุช ชนะจากละคร ขมิ้นกับปูน (2533)
มาช่า วัฒนพานิช ชนะจากละคร ไฟโชนแสง (2535) และ หงส์เหนือมังกร (2543)
สินจัย เปล่งพานิช ชนะจากละคร ล่า (2537)
แอน ทองประสม ชนะจากละคร สองนรี (2540), เจ้าสาวปริศนา (2542), สูตรเสน่หา (2552) และ เกมรักทรยศ (2566)
ซอนย่า คูลิ่ง ชนะจากละคร มายา (2545)
วรนุช วงษ์สวรรค์ ชนะจากละคร แม่อายสะอื้น (2547)
ศิริลักษณ์ ผ่องโชค ชนะจากละคร ราชินีหมอลำ (2548)
อารยา เอ ฮาร์เก็ต ชนะจากละคร ดาวเปื้อนดิน (2551) และ ดอกส้มสีทอง (2554)
เฌอมาลย์ บุญยศักดิ์ ชนะจากละคร ระบำดวงดาว (2553)
ศิรพันธ์ วัฒนจินดา ชนะจากละคร บ่วง (2555)
ณฐพร เตมีรักษ์ ชนะจากละคร คุณชายรัชชานนท์ (2556) และ นาคี (2559)
อุรัสยา เสปอร์บันด์ ชนะจากละคร คลื่นชีวิต (2560)
ราณี แคมเปน ชนะจากละคร บุพเพสันนิวาส (2561)
ใหม่ เจริญปุระ ชนะจากละคร กรงกรรม (2562)
คริส หอวัง ชนะจากละคร เนื้อใน (2563)
เมลดา สุศรี ชนะจากละคร มนต์รักหนองผักกะแยง (2564)
พิมพ์ชนก ลือวิเศษไพบูลย์ ชนะจากละคร สร้อยสะบันงา (2565)
วัดพิกุลทอง (จังหวัดนนทบุรี)

| วัดพิกุลทอง |
| --- | --- |
วัดพิกุลทองริมคลองบางกอกน้อย

ที่ตั้ง: เลขที่ 25 หมู่ที่ 6 ซอยธนากร 1 ซอย 3/1 ถนนเทอดพระเกียรติ ตำบลวัดชลอ อำเภอบางกรวย จังหวัดนนทบุรี 11130
ประเภท: วัดราษฎร์
นิกาย: มหานิกาย
 สถานีย่อยพระพุทธศาสนา
วัดพิกุลทอง เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ริมคลองบางกอกน้อย ในหมู่ที่ 6 บ้านวัดพิกุลทอง ตำบลวัดชลอ อำเภอบางกรวย จังหวัดนนทบุรี มีพื้นที่ทั้งหมด 9 ไร่ 90 ตารางวา
วัดพิกุลทองสร้างขึ้นเมื่อ พ.ศ. 2350 ไม่ทราบประวัติผู้สร้าง ได้มีการบูรณะขึ้นใหม่อย่างดีภายหลัง อาณาเขตด้านทิศใต้ติดคลองวัดพิกุล ด้านทิศตะวันตกติดคลองบางกอกน้อย ส่วนอีกสองด้านติดพื้นที่ของเอกชนซึ่งปัจจุบันทางวัดขอใช้เป็นทางเข้าออก
อาคารเสนาสนะ

อุโบสถกว้าง 12 เมตร ยาว 25 เมตร สร้างขึ้นใหม่เมื่อ พ.ศ. 2499 หลังคามุงกระเบื้องลด 3 ชั้น ซ้อน 2 ชั้น มีช่อฟ้า ใบระกา นาคสะดุ้ง หน้าบันด้านหน้าแบ่งลายเป็น 2 ชั้น ชั้นบนเป็นพระพุทธรูปประทับยืนพร้อมอัครสาวก ถัดลงมาสลักเป็นรูปพระไตรปิฎกตั้งบนพานแว่นฟ้า มีเทพนมซ้ายขวา หน้าบันด้านหลังต่างกับด้านหน้าที่เป็นรูปนารายณ์ทรงครุฑ อุโบสถมีประตูทางเข้า 3 ประตู ซุ้มประตูทรงมงกุฎ บานประตูกลางสลักลายมังกรใหญ่ 1 ตัว ลูกมังกร 4 ตัว ภายในประดิษฐานพระประธาน เรียกกันว่า หลวงพ่อขาว เป็นพระพุทธรูปปางมารวิชัย
วิหารสร้างเมื่อ พ.ศ. 2500 ประดิษฐานพระพุทธไสยาสน์และพระพุทธรูปเป็นที่สักการะของคนทั่วไป เยื้องกับอุโบสถเป็นกุฏิเจ้าอาวาส มีทางเดินต่อเนื่องไปยังเรือนปั้นหยา 2 ชั้นทรงโบราณ ใช้เป็นหอสวดมนต์และอาคารปฏิบัติธรรม หน้าเรือนได้รับการตกแต่งสวนหย่อมอย่างสวยงาม ศาลาการเปรียญประดิษฐานพระพุทธรูปปางมารวิชัย สร้างเมื่อ พ.ศ. 2549
วัดบัวสถาน

| วัดบัวสถาน |
| --- | --- |

ชื่อสามัญ: วัดบัวสถาน, วัดใน
ที่ตั้ง: บ้านห้วยส้าน อำเภอเมียวดี จังหวัดเมียวดี รัฐกะเหรี่ยง ประเทศพม่า
ประเภท: วัดไทย
เจ้าอาวาส: ครูบาสมคิด
 สถานีย่อยพระพุทธศาสนา
วัดบัวสถาน เป็นวัดไทย ตั้งอยู่ในบ้านห้วยส้าน อำเภอเมียวดี จังหวัดเมียวดี ประเทศพม่า ซึ่งเป็นหมู่บ้านคนไทยพลัดถิ่น อยู่ห่างจากชายแดนไทยที่อำเภอแม่สอด จังหวัดตาก ประมาณ 10 กิโลเมตร มีรูปแบบการปกครองของคณะสงฆ์ไทยวน บ้านห้วยส้าน ซึ่งยึดมาจากจารีตล้านนา คือ ใช้การปกครองแบบหัวหมวดอุโบสถ คือ ทุกวัดจะทำสังฆกรรมในอุโบสถเดียวกัน เรียกว่า กลมอุโบสถ หรือ หมวดอุโบสถ หัวหมวดอุโบสถในบ้านห้วยส้านมี 5 วัด คือ วัดบัวสถาน วัดศรีบุญเรือง วัดสุวรรณคีรี วัดสว่างอารมณ์ และวัดป่าเลไลย์ ส่วนวัดไทยวนอื่น ๆ จะเข้าอุโบสถร่วมกับคณะสงฆ์พม่า
วัดบัวสถาน หรือเรียกอีกชื่อว่า วัดใน เป็นวัดแรกในบ้านห้วยส้าน มีอายุราว 200–300 ปี เป็นวัดที่สร้างโดยชาวไทยวนที่อพยพเข้ามา ปัจจุบันมี ครูบาสมคิดเป็นเจ้าอาวาส
อาคารเสนาสนะที่สำคัญ ได้แก่ วิหารเก่าแก่ซึ่งได้รับการบูรณะอย่างต่อเนื่อง แต่ปัจจุบันได้รื้อถอนไปเพื่อสร้างวิหารหลังใหม่ หน้าวิหารมีไม้แกะสลักรูปเทวดาและลายเถาว์ ภายในวิหารประดิษฐานพระพุทธรูปซึ่งจัดเลียนตามแบบวิหารล้านนา คือ ด้านขวาของพระประธานเป็นที่ตั้งของธรรมาสน์ต่อด้วยแท่นสังฆ์ (ที่นั่งพระสงฆ์) มีผ้าเพดานกางกั้นเหนือพระเศียรพระประธานและแท่นสังฆ์ วิหารมีภาพจิตรกรรมฝาผนังเรื่องราวพุทธประวัติ นรก สวรรค์ รูปพระพุทธเจ้า จิตรกรได้วาดให้พระองค์สวมว่อม ถือไม้เท้า สวมรองเท้า ใส่รูปปะคำ และห่มจีวรแบบพาดบ่าสีกรักแดง เขียนคำบรรยายและชื่อเจ้าภาพด้วยอักษรธรรมล้านนา อักษรพม่า และอักษรไทย ฝาผนังด้านนอกของประตูข้างวิหารวาดภาพการอพยพหนีภัยสงครามของชาวบ้าน เขียนโดยชาวต่องสู้ (กะเหรี่ยงเผ่าหนึ่งของพม่า) จึงมีลักษณะผสมไทยวน พม่า และกะเหรี่ยง
วัดท่าอิฐ (จังหวัดนนทบุรี)

| วัดท่าอิฐ |
| --- | --- |

ที่ตั้ง: เลขที่ 1 หมู่ที่ 7 ซอยท่าอิฐ  ตำบลท่าอิฐ อำเภอปากเกร็ด จังหวัดนนทบุรี 11120
ประเภท: วัดราษฎร์
นิกาย: มหานิกาย
พระประธาน: หลวงพ่อเพ็ชร
พระพุทธรูปสำคัญ: หลวงพ่อขาว
 สถานีย่อยพระพุทธศาสนา
วัดท่าอิฐ เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในหมู่ที่ 7 บ้านสุเหร่าแดง ตำบลท่าอิฐ อำเภอปากเกร็ด จังหวัดนนทบุรี
ประวัติ

วัดท่าอิฐสร้างขึ้นเมื่อ พ.ศ. 2316 เดิมเป็นวัดร้างอยู่บนที่ดอน ต่อมาจึงได้ย้ายมาตั้งใกล้แม่น้ำเจ้าพระยาช่วงที่เรียกว่า "แม่น้ำอ้อมเกร็ด" อยู่ฝั่งตรงข้ามกับวัดศาลากุล การย้ายมาเป็นไปเพื่อความสะดวกในการคมนาคม ชื่อของวัดมาจากประชาชนในสมัยนั้นส่วนมากมีอาชีพปั้นอิฐและเป็นท่าขึ้นลงจึงได้นามเช่นนั้น ในสมัยพระบาทสมเด็จพระพุทธยอดฟ้าจุฬาโลกมหาราช พระองค์โปรดเกล้าฯ ให้พระยาพลเทพ (บุญนาค) นำชาวมุสลิมมาอาศัยอยู่เป็นชุมชนใหญ่นี้ วัดท่าอิฐได้รับพระราชทานวิสุงคามสีมาเมื่อวันที่ 25 ธันวาคม พ.ศ. 2525
อาคารเสนาสนะ

อาคารเสนาสนะประกอบด้วยอุโบสถสร้างเมื่อ พ.ศ. 2523 มีพระประธานคือ หลวงพ่อเพ็ชร วิหารมหาอุดภายในประดิษฐานหลวงพ่อขาว เป็นพระพุทธรูปที่สร้างในสมัยอยุธยา พระธาตุเจดีย์ศรีโพธิ์ทอง เป็นเจดีย์ทรงแปดเหลี่ยม มีองค์ระฆังและปล้องไฉน 32 ปล้อง สร้างเมื่อ พ.ศ. 2535 มีความกว้าง 40 เมตร สูง 73 เมตร รูปแบบศิลปะลังกา-อยุธยาและรัตนโกสินทร์ มีสีทองโดดเด่น ศาลาการเปรียญสร้างเมื่อ พ.ศ. 2532 ภายในมีพระประธานคือ พระพุทธชินราชจำลอง หอสวดมนต์สร้างเมื่อ พ.ศ. 2415 กุฏิสงฆ์เป็นอาคารไม้และอาคารคอนกรีตเสริมเหล็ก วิหารใหม่สร้างเมื่อ พ.ศ. 2523 ศาลาอเนกประสงค์สร้างเมื่อ พ.ศ. 2533 ศาลาบำเพ็ญกุศลเป็นอาคารคอนกรีตเสริมเหล็กและครึ่งตึกครึ่งไม้ และมณฑปเป็นอาคารคอนกรีตเสริมเหล็ก 2 ชั้น
วัดท่าสะท้อน (จังหวัดสุราษฎร์ธานี)

| วัดท่าสะท้อน |
| --- | --- |

ชื่อสามัญ: วัดท่าสะท้อน, วัดนาคนาม
ที่ตั้ง: ตำบลท่าสะท้อน อำเภอพุนพิน จังหวัดสุราษฎร์ธานี
ประเภท: วัดราษฎร์
นิกาย: มหานิกาย
 สถานีย่อยพระพุทธศาสนา
วัดท่าสะท้อน เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลท่าสะท้อน อำเภอพุนพิน จังหวัดสุราษฎร์ธานี
ประวัติ

วัดท่าสะท้อน เดิมชื่อ วัดนาคนาม สร้างแต่ครั้งใดไม่ปรากฎแน่ชัด ชื่อของวัดน่าจะมาจากชื่อของ หลวงพ่อนาค จากข้อมูลของสำนักงานพระพุทธศาสนาแห่งชาติ ระบุว่าวัดท่าสะท้อนตั้งวัดเมื่อ พ.ศ. 1905 ได้รับพระราชทานวิสุงคามสีมาเมื่อวันที่ 14 ธันวาคม พ.ศ. 2538
อาคารเสนาสนะ

อาคารเสนาสนะที่สำคัญ ได้แก่ อุโบสถหลังเดิมสร้างในสมัยอยุธยา ต่อมาในสมัยหลวงพ่อวิเชียรเป็นเจ้าอาวาสได้สร้างอุโบสถใหม่คร่อมลงบนอุโบสถเดิมที่ทรุดโทรมลง อุโบสถหลังเดิมกว้าง 6 เมตร ยาว 9 เมตร ผนังก่อด้วยดินลูกรังอัดแน่นซึ่งคงจะมีส่วนผสมของตัวประสานเช่นกาวหนังสัตว์ ยางไม้ หรือส่วนของพืชที่มีคุณสมบัติในการยึดเกาะตัวแน่น แล้วใช้ปูนขาวฉาบภายนอก หลังคาเป็นเครื่องไม้มุงด้วยกระเบื้องดินเผา มีประตูทางเข้าด้านหน้า 2 ประตูเหนือประตูทั้งสองเป็นซุ้มจรนัมยอดเจดีย์ ระหว่างประตูทางเข้าสร้างเป็นประตูหลอกมีซุ้มจรนัม หน้าบันซุ้มประดับด้วยเครื่องถ้วย เหนือซุ้มทำเป็นรูปเจดีย์ อุโบสถหลังเดิมนี้ได้รับการซ่อมแซมเรื่อยมาหลายครั้งโดยเฉพาะในสมัยรัตนโกสินทร์ตอนกลาง
อุโบสถหลังใหม่ เป็นอาคารแบบทรงไทยภาคกลางก่ออิฐถือปูน ประตูหน้าต่างยอดซุ้มหลังคามุงกระเบื้องลอนคู่ ประดับช่อฟ้า ใบระกา หางหงส์ ลดปีกนก 2 ชั้น มีมุขด้านหน้าลดปีกนกชั้นเดียวหน้าบันด้านหน้าตกแต่งด้วยลายปูนปั้นรูปพระอินทร์ทรงช้างเอราวัณ ทำพิธีวางศิลาฤกษ์เมื่อ พ.ศ. 2525 อุโบสถสร้างครอบอุโบสถหลังเก่ากว้าง 14.50 เมตร ยาว 17 เมตร มีลักษณะเป็นเนินอิฐขนาดใหญ่ แต่ฐานเจดีย์ด้านทิศตะวันออกได้ถูกรถแทรกเตอร์ไถออกไปเป็นบางส่วน
ศาลาการเปรียญ เป็นอาคารโถงไม่มีฝา ยกใต้ถุนไม่สูงนัก พื้นไม้กระดาน หลังคาทรงจั่วมีปีกนก 1 ชั้นโดยรอบ หน้าบันตกแต่งด้วยการเขียนสีเรื่องพุทธประวัติตอนแสดงปฐมเทศนา และภาพพระพุทธเจ้าปางรำพึง ซุ้มประตูแกะสลักบริเวณริมท่าน้ำเป็นซุ้มเสาปูนรองรับแผ่นไม้แกะสลักรูปราหูอมจันทร์ประกอบแผ่นไม้แกะสลักรูปคันทวย ด้านบนเป็นหลังคาทรงจั่วเครื่องไม้ติดปั้นลม มุงด้วยกระเบื้องเกล็ดเต่า เจดีย์มีลักษณะพังทลายเหลือเพียงส่วนฐานสี่เหลี่ยม องค์เจดีย์ไม่สามารถบอกรูปทรงได้ และยังพบโบราณวัตถุต่าง ๆ ได้เก็บรวบรวมไว้ภายในโบสถ์หลังใหม่ บริเวณด้านข้างโบสถ์พบฐานใบเสมาเดิมพังทลายอยู่ทั้งหมด (ด้านละ 3 ใบ)
วัดบัวแก้วเกษร

| วัดบัวแก้วเกษร |
| --- | --- |

ชื่อสามัญ: วัดบัวแก้วเกษร, วัดสำราญสาลี, วัดระแหง
ที่ตั้ง: ตำบลระแหง อำเภอลาดหลุมแก้ว จังหวัดปทุมธานี
ประเภท: วัดราษฎร์
นิกาย: มหานิกาย
พระพุทธรูปสำคัญ: หลวงพ่อดำ
เจ้าอาวาส: พระครูวรธรรมวาที (นิพนธ์ ฉนฺทวุฑโฒ ป.ธ.4)
 สถานีย่อยพระพุทธศาสนา
วัดบัวแก้วเกษร เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลระแหง อำเภอลาดหลุมแก้ว จังหวัดปทุมธานี มีพื้นที่ประมาณ 59 ไร่
วัดบัวแก้วเกษรได้ก่อตั้งเป็นสำนักสงฆ์ เมื่อ พ.ศ. 2444 โดนนายอ่อง การเกษ เป็นผู้มอบที่ดินเป็นกรรมสิทธิ์อุทิศให้สร้างวัดครั้งแรก และใช้ชื่อว่า วัดสำราญสาลี ต่อมาในสมัยพระอธิการตุ๊ดเป็นเจ้าอาวาส ท่านได้ขออนุญาตเปลี่ยนชื่อวัดใหม่ชื่อ วัดระแหง เพื่อให้สอดคล้องกับที่อยู่ของตำบลระแหง ต่อมาในสมัยเจ้าอธิการปลื้ม เจ้าคณะตำบลระแหง ได้ขออนุญาตเปลี่ยนชื่อวัดใหม่ เมื่อปี พ.ศ. 2481 เป็น "วัดบัวแก้วเกสร" โดยคำว่า "บัว" หมายถึง จังหวัดปทุมธานี คำว่า "แก้ว" หมายถึง อำเภอลาดหลุมแก้ว คำว่า "เกษร" หมายถึง นามสกุลของผู้อุทิศที่ดิน และผู้เริ่มสร้างวัดคนแรก คือ นายอ่อง การเกษ โดยเพิ่มตัว "ร" ท้ายเกษเป็น "เกษร" เพื่อให้สอดคล้องกับคำว่า "บัว" เมื่อรวมแล้วหมายถึง "เกสรดอกบัว"
วัดบัวแก้วเกษรได้รับพระราชทานวิสุงคามสีมาเมื่อประมาณ พ.ศ. 2464 กว้าง 11.30 เมตร ยาว 24.70 เมตร ได้ดำเนินการผูกพัทธสีมาเมื่อ พ.ศ. 2488
อุโบสถและมณฑปเป็นศิลปกรรมเป็นแบบสมัยกรุงรัตนโกสินทร์ ปูชนียวัตถุที่สำคัญ คือ หลวงพ่อดำ สร้างขึ้นในสมัยใดไม่ปรากฏหลักฐาน แต่เดิมนั้นประดิษฐานอยู่ที่วัดกลางบางซื่อ จังหวัดนนทบุรี ได้ย้ายมาประดิษฐานที่วัดบัวแก้วเกษรในสมัยท่านพระครูปราโมทย์ศีลขันธ์
รายชื่อภาพยนตร์ไทย พ.ศ. 2531

รายชื่อภาพยนตร์ไทย ที่ออกฉายครั้งแรกใน พ.ศ. 2531

| เหยื่ออารมณ์ (2531) |  |  | ผู้กำกับ:  สุวิชา มีแสงเงิน | นำแสดงโดย:  จารุณี สุขสวัสดิ์, ลิขิต เอกมงคล, อภิชาติ หาลำเจียก, ดวงตา ตุงคะมณี, ปัทมา ปานทอง, พิศมัย วิไลศักดิ์ |  |
| อยากแบ่งหัวใจให้เป็นสอง (2531) |  |  | ผู้กำกับ:  กัมพล พฤกษศรี | นำแสดงโดย:  เล็ก ไอศูรย์, ภัทรา ทิวานนท์, สุภาวดี ทิพย์พินิจ |  |
| อยู่กับยาย (2531) |  | ผู้สร้าง: สยามโปรโมชั่น | ผู้กำกับ:  พยุง พยกุล | นำแสดงโดย:  สรพงศ์ ชาตรี, นีรนุช อติพร, ยอดรัก สลักใจ, ศิรินทรา นิยากร, ไพโรจน์ ใจสิงห์, ลักษณ์ อภิชาติ | ฉายวันที่ 19 มีนาคม พ.ศ. 2531 |
| อะไรจะขนาดนั้น (2531) |  |  |  | นำแสดงโดย:  อรุณ ภาวิไล, วัชระ ปานเอี่ยม, เกียรติ กิจเจริญ, ราตรี วิทวัส, สมฤดี นุ่มอำพันธ์ |  |
| อินทรีภูเขา (2531) |  |  | ผู้กำกับ:  เทอด มรกต | นำแสดงโดย:  สรพงศ์ ชาตรี, ดวงฤดี บุญราชัย, วีรยุทธ รสโอชา, พิภพ ภู่ภิญโญ, เป้า ปรปักษ์, ฉัตร มงคลชัย |  |
| อีจู้กู้ปู่ป้า (2531) |  |  |  | นำแสดงโดย:  บดินทร์ ดุ๊ก, พิม วัฒนพานิช |  |
| อุบัติโหด (2531) |  |  | ผู้กำกับ:  ทรนง ศรีเชื้อ | นำแสดงโดย:  ลิขิต เอกมงคล, สินจัย หงษ์ไทย, เสกสรร ชัยเจริญ, อภิชาติ หาลำเจียก, ชนประคัลภ์ จันทร์เรือง, แทน จันทรวิโรจน์ |  |
| แอบฝัน (2531) |  |  | ผู้กำกับ:  ภรณ์พินิจ | นำแสดงโดย:  รุ่งทิวา หอมหวล, เล็ก ไอศูรย์, ยุวันดา แก้วมาลี, ส.อาสนจินดา |  |
| ไอ้ด่างเกยชัย (2531) |  |  |  | นำแสดงโดย:  บิณฑ์ บันลือฤทธิ์, สรารัตน์ หรุ่มเรืองวงศ์, ราตรี วิทวัส, วีรยุทธ รสโอชา, อภิวัฒน์ เมธา, ดามพ์ ดัสกร | ฉายวันที่ 23 พฤศจิกายน พ.ศ. 2531 |
| ไอ้มือดำ มือปืน 2 (2531) |  | ผู้สร้าง: พลสยามภาพยนตร์ | ผู้กำกับ:  แสนยากร | นำแสดงโดย:  ฉัตรชัย เปล่งพานิช, สรพงศ์ ชาตรี, รณ ฤทธิชัย, จารุณี สุขสวัสดิ์, อรุโณทัย จิตตรีขันธ์, วิทยา สุขดำรงค์ | ฉายวันที่ 26 มีนาคม พ.ศ. 2531 |
รายชื่อตัวละครในญาติไดโนเสาร์เจ้าเล่ห์

ตัวละครหลักในรายการโทรทัศน์ญาติไดโนเสาร์เจ้าเล่ห์ จากซ้ายไปขวา: สไปค์, ดั๊กกี้, เซร่า, ลิตเติ้ลฟุต, เพทรี่, รูบี้ และช็อมเปอร์
นี่คือรายชื่อตัวละครในญาติไดโนเสาร์เจ้าเล่ห์ ในญาติไดโนเสาร์เจ้าเล่ห์ ที่มีตัวละครหลักเช่นลิตเติ้ลฟุต (อะแพโทซอรัส), เซร่า (ไทรเซราทอปส์), ดั๊กกี้ (ซอโรโลฟัส), เพทรี่ (ทิแรโนดอน), สไปค์ (สเตโกซอรัส), และในแอนิเมชั่นช็อมเปอร์ (ไทแรนโนซอรัส) และรูบี้ (โอวิแรปเตอร์)
ตัวละครหลัก > ลิตเติ้ลฟุต

ลิตเติ้ลฟุต ให้เสียงโดย กาเบรียล เดม่อน (I), สก็อตต์ แมคฟี (II-IV), แบรนดอน ลาครอกซ์ (V), โทมัส เด็คเกอร์ (เสียงร้อง, V;เสียงร้องและพูด, VI-IX), อเล็ค เมดล็อก (X), แอรอน สปันน์ (XI), นิค ไพรซ์ (XII), โคดี อเรนส์ (XIII-TV series), แอนโทนี สคิลล์แมน (เสียงร้อง, XIII-TV series) และ Felix Avitia (XIV), เป็นอะแพโทซอรัสสีน้ำตาลเพศผู้  เกิดในช่วงหนังภาคแรกและแม่ของเขาได้ถูกเจ้าเขี้ยวแหลมฆ่าตาย ทำให้เขาต้องไปหาปู่และย่าตัวเดียว แล้วหลังจากนั้นได้มีไดโนเสาร์ร่วมทางแล้วกลายเป็นเพื่อนที่สนิทที่สุด
ตัวละครหลัก > เซร่า

เซร่า ให้เสียงโดย แคนแดซ ฮัทสัน (I-IV) และแอนน์ดี แมคฟี (V-XIV) เป็นไทรเซอราทอปส์สีส้มเพศเมีย เกิดช่วงเดียวกันกับลิตเติ้ลฟุต เธอมีนิสัยปากแข็ง, ชอบโอ้อวด, บ้าบิ่นในบางครั้ง และชอบหาเรื่อง แต่มักจะดูเหมือนโง่เมื่อเธอพิสูจน์ไม่ได้
ตัวละครหลัก > ดั๊กกี้

ดั๊กกี้ ให้เสียงโดย จูดิธ บาร์ซี (I), เฮเทอร์ โฮแกน (II-IV) และอาเรีย เคอร์ซอน (V-XIV) เป็นพาราซอโรโลฟัสสีเขียวเพศเมีย เธอเป็นหนึ่งในไดโนเสาร์วัยเด็กที่ร่วมเดินทางกับลิตเติ้ลฟุต เธอมักจะพูดซ้ำสามครั้ง ("ใช่ ใช่ ใช่!" หรือ "ไม่ ไม่ ไม่!")
ตัวละครหลัก > เพทรี่

เพทรี่ ให้เสียงโดย วิล ไรอัน (I) และเจฟ เบนเนต (II-XIV) เป็นเทอราโนดอนสีน้ำตาลเพศผู้ เป็นตัวละครที่ชอบหวาดกลัวและ กระวนกระวาย ชอบพูดมาก แต่มีปัญหากับการใช้ภาษาอังกฤษ เช่น ลืมใช้กิริยาเชื่อม (is, am, are) เกือบทุกครั้ง, ใช้ "me" แทน "I" และแนะนำตนเองเป็นบุรุษที่สาม
ตัวละครหลัก > สไปค์

สไปค์ ให้เสียงโดย ร็อบ พอลเซน (II-V, VII-XIV) และเจฟ เบนเนต (VI) เป็นสเตโกซอรัสสีเขียวเพศผู้ เป็นตัวละครที่ตะกละ, ชอบสบาย และพูดน้อย มีเพื่อนสเตโกซอรัสอีกตัวชื่อทิปปี้
ตัวละครหลัก > ช็อมเปอร์

ช็อมเปอร์ ให้เสียงโดยร็อบ พอลเซน (II), Cannon Young (V), แม็กซ์ เบิร์คโฮลเดอร์ (TV series) และไอแซค บราวน์ (XIV) เป็นทีเร็กซ์สีม่วงเพศผู้ ปรากฏครั้งแรกใน ญาติไดโนเสาร์เจ้าเล่ห์ 2 ในช่วงที่เพิ่งออกจากไข่ สามารถพูดภาษาของสัตว์กินเนื้อและพืชได้
ตัวละครหลัก > รูบี้

รูบี้ ให้เสียงโดยเมแกน สเตรนจ์ เป็นโอวิแรปเตอร์สีชมพูเพศเมีย ปรากฏครั้งแรกในรายการโทรทัศน์ เป็นตัวละครที่ฉลาดที่สุด ชอบให้คำแนะนำและให้กำลังใจ และมักพูดประโยคซ้อน ("สวัสดีเพื่อนของฉัน เพื่อนฉันบอกทักทาย" หรือ "ฉันคิดว่าฉันต้องไปคิดตรงที่คิดของฉัน")
วัดบัวหวั่น

| วัดบัวหวั่น |
| --- | --- |

ที่ตั้ง: ตำบลบัวปากท่า อำเภอบางเลน จังหวัดนครปฐม
ประเภท: วัดราษฎร์
นิกาย: มหานิกาย
เจ้าอาวาส: พระครูสมุห์จิรายุ  โอภาสี
 สถานีย่อยพระพุทธศาสนา
วัดบัวหวั่น เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลบัวปากท่า อำเภอบางเลน จังหวัดนครปฐม เป็นวัดที่อยู่เขตปลายแดนของอำเภอบางเลน มีอาณาเขตติดต่อกันทั้งหมด 3 จังหวัด คือจังหวัดสุพรรณบุรี จังหวัดพระนครศรีอยุธยา และจังหวัดนครปฐม
พื้นที่ตั้งวัดแต่เดิมของวัดบัวหวั่น มีสภาพเป็นพื้นที่ราบและลุ่ม พอหน้าน้ำหลาก ก็จะมีน้ำท่วมเป็นประจำทุกปี ชาวบ้านบัวหวั่นมีอาชีพในการทำนา เมื่อถึงวัดพระต้องเดิมทางไปทำบุญที่วัดบัวปากท่า ซึ่งเป็นวัดเดียวที่อยู่ใกล้ที่สุด อาศัยการสัญจรโดยการพายเรือมาทำบุญ แต่ก็เดินทางไปด้วยความยากลำบากพอสมควร ต่อมาชาวบ้านได้มีความศรัทธาอย่างมาก จึงปรึกษาที่จะสร้างวัดของหมู่บ้าน จะได้ไม่ต้องไปทำบุญกันลำบาก นายโต นางเผือก มหารมณ์ (เป็นบิดาและมารดาของกำนันสำลี มหารมณ์) ได้มีความศรัทธาและเป็นกำลังสำคัญในการสร้างวัด บริจาคที่ดินจำนวน 17 ไร่ 3 งาน 60 ตารางวา
วัดบัวหวั่นได้รับอนุญาตตั้งวัดเมื่อ พ.ศ. 2462 ได้รับพระราชทานวิสุงคามสีมาเมื่อ พ.ศ. 2472
รายนามเจ้าอาวาส

พระโต
พระชู
พระมุด
หลวงปู่ยิ้ม ธมฺมจาโร
พระอาจารย์หยวก สีลโชโต
พระอาจารย์จิง อิทฺธิญาโณ พ.ศ. 2524–2537
พระครูวิจิตรปทุมานันท์ (ฉะอ้อน) พ.ศ. 2540–2565
พระครูสมุห์จิรายุ  โอภาสี พ.ศ. 2565 - ปัจจุบัน
วัดบาง

| วัดบาง |
| --- | --- |


ที่ตั้ง: 275 ถ.ราชดำเนิน 1 ตำบลในเมือง อำเภอเมืองกำแพงเพชร จังหวัดกำแพงเพชร 62000
ประเภท: วัดราษฎร์
นิกาย: มหานิกาย
พระประธาน: หลวงพ่อสุโขทัย
พระพุทธรูปสำคัญ: หลวงพ่อเพชร, พระซุ้มกอ
เจ้าอาวาส: พระครูวิเชียรคุณโชติ
 สถานีย่อยพระพุทธศาสนา
วัดบาง เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลในเมือง อำเภอเมืองกำแพงเพชร จังหวัดกำแพงเพชร มีที่ดินตั้งวัดเนื้อที่ 10 ไร่ 3 งาน 58.4 ตารางวา
วัดบางตั้งวัดเมื่อ พ.ศ. 2420 ได้รับพระราชทานวิสุงคามสีมาเมื่อ พ.ศ. 2430 สันนิษฐานว่าที่ชื่อวัดบางคงเป็นเพราะที่ตั้งวัดอยู่ใกล้กับคลองน้ำซึ่งแยกจากแม่ปิงไปสู่ "หนองรี" คลองน้ำดังกล่าวเรียกว่า "บาง" ทางวัดได้เปิดสอนพระปริยัติธรรมเมื่อ พ.ศ. 2515 และเมื่อ พ.ศ. 2501 ทางราชการได้ประกาศรวมวัดกุฎีพงษ์ซึ่งเป็นวัดร้าง เข้าเป็นวัดเดียวกับวัดบางด้วย
อาคารเสนาสนที่สำคัญ ได้แก่ อุโบสถกว้าง 9 เมตร ยาว 24 เมตร ศาลาการเปรียญกว้าง 16 เมตร ยาว 28 เมตร กุฏิสงฆ์ จำนวน 2 หลัง และเจดีย์ 2 องค์ ปูชนียวัตถุที่สำคัญ คือ หลวงพ่อเพชร เป็นพระพุทธรูปเนื้อสำริดศิลปะเชียงแสน ปางมารวิชัย (สิงห์ 1) มีหน้าตักกว้าง 2 ศอก 1 คืบ 5 นื้ว สูง 3 ศอก 1 คืบ มีอายุกว่า 800 ปี
วัดบัวแก้วศรัทธาธรรม

| วัดบัวแก้วศรัทธาธรรม |
| --- | --- |

ชื่อสามัญ: วัดบัวแก้วศรัทธาธรรม, วัดบัวแก้ว, วัดคลองหนึ่ง
ที่ตั้ง: ซอยนิมิตใหม่ 19 ถนนนิมิตใหม่ แขวงทรายกองดิน เขตคลองสามวา กรุงเทพมหานคร 10510
ประเภท: วัดราษฎร์
นิกาย: มหานิกาย
เจ้าอาวาส: พระครูอาทรปทุมกิจ (ดำรงค์)
 สถานีย่อยพระพุทธศาสนา
วัดบัวแก้วศรัทธาธรรม เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในแขวงทรายกองดิน เขตคลองสามวา กรุงเทพมหานคร มีที่ดินตั้งวัดเนื้อที่ 13 ไร่ และมีที่ธรณีสงฆ์ 1 แปลง มีเนื้อที่ทั้งสิ้น 12 ไร่ 2 งาน 60 ตารางวา
แต่เดิมนั้น หลวงภูมิ รัตนมังคละ ได้ถวายที่ดินและสร้างวัดเมื่อประมาณ พ.ศ. 2422 แล้วขนานนามวัดว่า "วัดบัวแก้วศรัทธาธรรม" โดยนำเอานามบิดามารดาต่อเติมเป็นนามวัด (บิดาชื่อว่า "แก้ว" มารดาชื่อว่า "บัว") แต่ชาวบ้านบางคนเรียกว่า วัดคลองหนึ่ง เพราะตั้งอยู่ริมคลองที่หนึ่งนับจากที่ตั้งอำเภอมีนบุรีมาทางเหนือ วัดได้รับพระราชทานวิสุงคามสีมาเมื่อวันที่ 6 พฤศจิกายน พ.ศ. 2434 และคงทำพิธีผูกพัทธสีมาในปีเดียวกัน ด้านการศึกษา วัดได้เปิดสอนโรงเรียนพระปริยัติธรรมตั้งแต่ พ.ศ. 2415 และได้ให้ทางราชการเปิดโรงเรียนระดับประถมศึกษาภายในพื้นทีวัด เนื้อที่ประมาณ 4 ไร่ 3 งาน วัดได้รับพระราชทานวิสุงคามสีมาครั้งหลังเมื่อวันที่ 22 มกราคม พ.ศ. 2550
อาคารเสนาสนะสำคัญในวัดได้แก่ อุโบสถ กว้าง 10 เมตร ยาว 15 เมตร สร้างเมื่อ พ.ศ. 2434 ลักษณะเป็นโบสถ์โรงช้าง ไม่มีใบระกา มีจิตรกรรมฝาผนัง ภาพวาดเป็นเมืองมนุษย์และเมืองสวรรค์ กุฏิสงฆ์ จำนวน 13 หลัง เป็นทรงไทยสลับกับทรงปั้นหยา ศาลาการเปรียญ กว้าง 14 เมตร ยาว 19 เมตร เป็นศาลาทรงไทยไม่มีช่อฟ้าใบระกา และหอสวดมนต์ เป็นทรงปั้นหยา สร้างเมื่อ พ.ศ. 2500 ปูชนียวัตถุสำคัญได้แก่ พระพุทธรูปทรงเครื่องปางห้ามญาติ สูง 2 เมตร 1 องค์
รายนามเจ้าอาวาส

หลวงพ่อแก่
พระครูมีนนครธรรมภาณ
พระอาจารย์กรุต
พระอาจารย์เป้า
พระครูวิทยานุวัตร์
พระโสภณ โสภณสีโล
พระครูรัตนปทุมากร
พระครูอาทรปทุมกิจ
วัดบัวสุวรรณประดิษฐ์

| วัดบัวสุวรรณประดิษฐ์ |
| --- | --- |

ชื่อสามัญ: วัดบัวสุวรรณประดิษฐ์, วัดใหม่ตาบุญ
ที่ตั้ง: ตำบลระแหง อำเภอลาดหลุมแก้ว จังหวัดปทุมธานี
ประเภท: วัดราษฎร์
นิกาย: มหานิกาย
เจ้าอาวาส: พระครูสิริบุญสถิต
 สถานีย่อยพระพุทธศาสนา
วัดบัวสุวรรณประดิษฐ์ เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลระแหง อำเภอลาดหลุมแก้ว จังหวัดปทุมธานี มีที่ดินตั้งวัดเนื่อที่ 154 ไร่ 3 งาน 84 ตารางวา ที่ธรณีสงฆ์จำนวน 2 แปลง โฉนดเลขที่ 749 ทางทิศเหนือของวัดติดต่อกับลำคลองมหาโยธา พื้นที่ตั้งวัดเป็นที่ราบต่ำ
วัดบัวสุวรรณประดิษฐ์สร้างเมื่อ พ.ศ. 2460 โดยมีนายบุญ นางสำเภา บัวสุวรรณ เป็นผู้ถวาย เรียกว่า วัดใหม่ตาบุญ ต่อมาได้เปลี่ยนชื่อเป็น "วัดบัวสุวรรณประดิษฐ์" ได้รับพระราชทานวิสุงคามสีมา เมื่อวันที่ 24 มิถุนายน พ.ศ. 2522 เขตวิสุงคามสีมา กว้าง 27 เมตร ยาว 43 เมตร ทางวัดได้เปิดสอนพระปริยัติธรรมตั้งแต่ พ.ศ. 2470
อาคารเสนาสนะที่สำคัญ ได้แก่ อุโบสถกว้าง 6.50 เมตร ยาว 26 เมตร กุฏิสงฆ์จำนวน 9 หลัง ส่วนมากเป็นอาคารไม้ หอสวดมนต์ ศาลาการเปรียญ หอระฆัง และฌาปนสถาน ปูชนียวัตถุที่สำคัญ คือ พระประธานในอุโบสถ
รายนามเจ้าอาวาส

พระอธิการบุญมี  บัวสุวรรณ
พระอธิการถนอม  บัวสุวรรณ
พระอธิการสุมนต์  ทองเผือก พ.ศ. 2479–2485
พระครูพินิจศีลขันธ์ พ.ศ. 2490–2528
พระครูสิริบุญสถิต พ.ศ. 2529–
วัดบางกระสอบ

| วัดบางกระสอบ |
| --- | --- |

ชื่อสามัญ: วัดบางกระสอบ
ที่ตั้ง: เลขที่ 16 หมู่ที่ 10 ซอยเพชรหึงษ์ 18 ถนนเพชรหึงษ์ ตำบลบางกระสอบ อำเภอพระประแดง จังหวัดสมุทรปราการ 10130
ประเภท: วัดราษฎร์
นิกาย: มหานิกาย
 สถานีย่อยพระพุทธศาสนา
วัดบางกระสอบ เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในหมู่ที่ 10 บ้านบางกระสอบ ตำบลบางกระสอบ อำเภอพระประแดง จังหวัดสมุทรปราการ
วัดสร้างขึ้นเมื่อประมาณ พ.ศ. 2387 ในสมัยพระบาทสมเด็จพระจอมเกล้าเจ้าอยู่หัว นายดวงและนางทรัพย์ สองสามีภรรยา ได้บริจาคทรัพย์สินสร้างวัดขึ้น วันหนึ่งได้ไปขุดค้นที่สะพานท้ายวัด จอบได้ฟันกระทบปากโอ่ง และขุดลงไปก็พบเงินพดด้วงจำนวนมาก ประมาณ 40–50 ปีบ โอ่งนี้มีอายุกว่า 700 ปี เมื่อสร้างเสร็จจึงได้ตั้งชื่อวัดว่า วัดใหม่ตาดวงยายทรัพย์ และต่อมาเปลี่ยนชื่อเป็นทางการว่า "วัดบางกระสอบ" ตามชื่อของตำบล
โบราณวัตถุอื่น คือ พระพุทธรูปประธานปางมารวิชัยในวิหาร (พระรัตนโภคะ) เป็นปูนปั้นติดที่เคลื่อนย้ายไม่ได้ อายุราว พ.ศ. 2000 ร่วมสมัยโคลงกำสรวลสมุทร ในอดีตวัดบางกระสอบเป็นชุมทางคมนาคมยุคต้นอยุธยา อยู่ฝั่งตรงข้าม เยื้องคลองสำโรง (เส้นทางหลักไปบางปะกง)
วัดบางกระสอบนี้เป็นสถานที่ให้กำเนิดพระปิดตาที่วงการพระเครื่องนิยมเล่นหากัน
รายนามเจ้าอาวาส

หลวงพ่อปาน
พระอธิการเชย ติสสโร
พระอธิการคำ
พระอธิการเชย อินทโชโต (หลวงพ่อเชย 2)
พระอธิการจำรูญ นันทิโย